**Anita Thallaug** (født 14. februar 1938, død 20. mars 2023) var en norsk skuespiller og sanger. Hun spilte blant annet i musikaler, filmer og egne tv-forestillinger. Under navnet Vesla Rolfsen debuterte hun syv år gammel på teateret Edderkoppen i Oslo i en barnrevy av Leif Juster der hun sang Bach/Gounods «Ave Maria». Som Vesla Rolfsen spilte hun også inn plater som «Det gjør Vesla så gjerne» og «Gid så stor du har blitt» (1949).

Bakgrunn
--------

Hun opptrådte ofte i NRK, særlig i barneprogram. Thallaug ga stemme til Alice i den første norske versjonen av Disneys *Alice i Underlandet* (1951). Gjennom hele oppveksten hadde hun ballett-, sang- og pianoopplæring og var med i flere barnerevyer.

Thallaug voksendebuterte under eget navn i filmen *I moralens navn* (1954). Videre i 1950-årene fortsatte hun som slager- og revyartist og gjorde også en spektakulær filmrolle i den svensk-amerikanske filmen *Blondine i fare* (Blonde In Bondage) hvor hun som den første norske skuespiller viste seg naken på film, filmet på behørig avstand. Filmen er fra 1957 og ble utgitt på DVD i 2003.

Av et titalls singler 1958–1966, ble «Velg April» («April Love», 1958) og «Elisabeth Serenade» (ca. 1961) hiter i radio. Hun lagde en norsk versjon av Monica Zetterlunds «Sakta vi går gjennom stan» («Sakte vi går gjennom by'n»).[]

I 1960-årene var hun en av landets mest aktive og populære underholdningsartister – revyoppgaver på Chat Noir, musikalhovedroller i *My Fair Lady* og *Fantasticks*, filmroller i *Operasjon Løvsprett* (1962) og *Klokker i måneskinn* (1964).

Thallaug sang Norges bidrag til Eurovision Song Contest i 1963, «Solhverv». Låten fikk null poeng og Norge endte på firedelt sisteplass sammen med Sverige, Finland og Nederland. I 1998 kom soloplata *Me and my Friends!*.[]

Personlige problemer, som hun skrev om i sin selvbiografi *Veien mot nord* (1978), gjorde at hun mer eller mindre trakk seg tilbake i midten av 1960-årene og bosatte seg i Porsangers kommunesenter, Lakselv i Finnmark. 

Fra 1988 var hun bosatt på Østlandet og opptrådte i flere tv-programmer og teateroppsetninger. Et avgjørende comeback var som fru Meisel i *Den spanske flue* på ABC-teatret i 1989. Senere ble det gjesteroller på Thesbiteateret i Tønsberg og Hålogaland Teater. I 1998 feiret hun 60-årsdagen med albumet *Me, And My Friends*, der hun sang jazz med Halvard Kausland, Steinar Brenna kvintett og Holmestrand Storband.

Anita Thallaug er lillesøster til operasangeren Edith Thallaug.

Anita Thallaug som deltaker i Melodi Grand Prix
-----------------------------------------------

| År | Tittel | Plassering i den nasjonale finalen | Plassering i den internasjonale finalen |
| --- | --- | --- | --- |
| 1962 | *Mormors spilledåse* | Nr. 5 |  |
| 1962 | *Våre skal dagene være* | Nr. 4 |  |
| 1963 | *Drømmekjolen* | Nr. 4 |  |
| 1963 | *Adjø* | Nr. 5 |  |
| 1963 | *Solhverv* | Nr. 1(ikke framført av Thallaug, framført av Jan Høiland, og av Nora Brockstedt) | Nr. 13 |
| 1966 | *Ung og forelsket* | Nr. 3 |  |
| 1966 | *Vims* | Nr. 5 |  |

Soloalbum
---------

* *Me, and My Friends* (1998)

Filmografi
----------

* 1990: *Den spanske flue* (TV) Fru Meisel
* 1964: *Klokker i måneskinn* Mannekeng, 'Direktørens historie'
* 1962: *Operasjon Løvsprett* Søster Bitten
* 1957: *Blondin i fara* (svensk film) Mona Mace
* 1954: *I moralens navn*

Referanser
----------

1. ↑   Internet Movie Database, IMDb-nummer nm0856956, besøkt 11. juli 2016[Hentet fra Wikidata]
2. ↑   Dagbladet, «Anita Thallaug er død», utgitt 21. mars 2023[Hentet fra Wikidata]
3. ↑   VG Nett, «Anita Thallaug er død», utgitt 21. mars 2023[Hentet fra Wikidata]
4. ↑  «MGP-legende er død». *Dagbladet* **(norsk)**. 21. mars 2023. Besøkt 21. mars 2023.
5. ↑  Bent Kvalvik: *Anita Thallaug (1938–2023)* – Minneord i Aftenposten 31. mars 2023
6. ↑
7. ↑  «Thallaug, Anita». *Ballade.no*. Besøkt 8. juni 2020. [*død lenke*]

Eksterne lenker
---------------

* (en) Anita Thallaug – kategori av bilder, video eller lyd på Commons Rediger på Wikidata
* (en) Anita Thallaug på Internet Movie Database Rediger på Wikidata

* (no) Anita Thallaug hos Sceneweb Rediger på Wikidata

* (sv) Anita Thallaug i Svensk Filmdatabas Rediger på Wikidata

* (en) Anita Thallaug på AllMovie Rediger på Wikidata

* (en) Anita Thallaug hos The Movie Database Rediger på Wikidata
* (en) Anita Thallaug på Discogs Rediger på Wikidata

* (en) Anita Thallaug på MusicBrainz Rediger på Wikidata
* (no) Omtale i *Norsk pop- og rockleksikon* fra 2005

| Utmerkelser og prestasjoner |
| --- |
| Forgjenger:**Inger Jacobsenmed «Kom sol, kom regn»** | **Norge i Eurovision Song Contest**(1963) | Etterfølger:**Arne Bendiksenmed «Spiral»** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** KulturNav **·** MusicBrainz **·** Discogs
 |